Lasten-virsi
1.

 O Herra, jok’et hyljää pienten ääntä,
 Mua auta lapsen-turvan’ puolees kääntää
 Sun tahtovan ain’ olla isäni;
 O, kuule rukous nyt lapsesi!

2.

 Mun eloon kutsuit, ruumiin, sielun annoit,
 Ja murheen minusta ain’ yhä kannoit,
 Ja mik’ on mulle kallein kaikesta,
 Mun puhtaaksi pesit kasteessa.

3.

 Suo niin jo varhain rupeen vaellukseen’
 Ett’en mä eksyin joutuis lankemukseen;
 Ei itse sinne, tänne osaakaan,
 Mua johda, Isä, retkeen oikeaan!

4.

 Suo oppia ain’ hyödyttävää saisin
 Kans tuntoa ja kunniaa harrastaisin,
 Niin ettei turhaan kuluis nuoruuten’;
 Se lyhyt on, mut oppi pitkäinen.

5.

 Mun tulee vanhempian’ aina kuulla,
 Se pitää kaunistuksekseni tulla;
 Mun pidettäissä Herran nuhteessa,
 Saan siitä hedelmiä runsaita.

6.

 Suo, ettei häijyin tuumat turmelisi
 Mun sydäntän’, mi olkoon temppelisi;
 Mua vaaraa pahain seurain myrkystä,
 Opista väärästä myös pidätä!

7.

 Mua vahvista, o Herra, että vartun
 Kaikessa hyvässä ja ynnä kartun
 Niin viisaudessa kuin armossas
 Tarkasti noutamalla neuvojas!

8.

 Mun kaikkeni mä tahdon haltuus antaa,
 Siit’ isän-huolta mahtanet Sä kantaa,
 Niin usko, toivo, rakkaus mull’ on
 Sammuissa kerran elon’ auringon.

Lähde: Sanomia Turusta 4.1.1879.

Anonyymi
Virret
Sanomia Turusta
1879